UZNESENIE VLÁDY SLOVENSKEJ REPUBLIKY
č. ...
z ..........    2007

k návrhu na ratifikáciu Dohovoru o počítačovej kriminalite z 23. novembra 2001 Slovenskou republikou 

Číslo materiálu:		
Predkladateľ:	podpredseda vlády a minister spravodlivosti 	
Vláda
A.	súhlasí
A.1.	s uzavretím Dohovoru o počítačovej kriminalite z 23. novembra 2001 (ďalej len „Dohovor“) Slovenskou republikou s uplatnením nasledujúcich vyhlásení a výhrady: 
„a) V súlade s článkom 24 odsek 7 písm. a) Slovenská republika vyhlasuje, že orgánom príslušným na zasielanie a prijímanie žiadostí o vydanie je Ministerstvo spravodlivosti Slovenskej republiky (Župné námestie 13, 813 11 Bratislava). Orgánom príslušným na prijatie žiadosti o predbežnú väzbu je príslušný prokurátor krajskej prokuratúry a  Ministerstvo spravodlivosti Slovenskej republiky. Orgánom príslušným na zaslanie žiadosti o predbežnú väzbu je Ministerstvo spravodlivosti Slovenskej republiky a súd príslušný na vydanie medzinárodného zatýkacieho rozkazu. 
b) V súlade s článkom 27 ods. 2 písm. a) Slovenská republika vyhlasuje, že ústredným orgánom zodpovedným za prijímanie žiadostí o právnu pomoc je Ministerstvo spravodlivosti Slovenskej republiky (Župné námestie 13, 813 11 Bratislava). Ústredným orgánom zodpovedným za zasielanie žiadostí o právnu pomoc je v štádiu pred podaním obžaloby Generálna prokuratúra Slovenskej republiky (Štúrova 2, 812 85 Bratislava) a v štádiu po podaní obžaloby Ministerstvo spravodlivosti Slovenskej republiky.“
c) Slovenská republika oznamuje, že kontaktným miestom na účely článku 35 dohovoru je Prezídium policajného zboru, Úrad medzinárodnej policajnej spolupráce, Národná ústredňa Interpol Bratislava (Vajnorská 25, 812 72 Bratislava).
d) Slovenská republika si v súlade s článkom 42  a článkom 29 ods. 4 dohovoru vyhradzuje právo odmietnuť vykonanie žiadosti o uchovanie údajov v prípadoch, v ktorých má dôvody domnievať sa, že v čase sprístupnenia nie je možné splniť podmienku obojstrannej trestnosti.“ 
  
B.	odporúča
prezidentovi Slovenskej republiky 
B.1.	ratifikovať dohovor po vyslovení súhlasu  Národnej rady Slovenskej republiky 

C.	poveruje
predsedu vlády
C.1.	predložiť dohovor na vyslovenie súhlasu Národnej rade Slovenskej republiky

podpredsedu vlády a ministra spravodlivosti 
C.2.	odôvodniť návrh na vyslovenie súhlasu s dohovorom v Národnej rade Slovenskej republiky

D.	ukladá
podpredsedovi vlády a ministrovi spravodlivosti	

D.1.	požiadať ministra zahraničných vecí vykonať príslušné opatrenia spojené s nadobudnutím platnosti dohovoru pre Slovenskú republiku
D.2.	požiadať ministra zahraničných vecí zabezpečiť uverejnenie dohovoru   v Zbierke zákonov Slovenskej republiky
D.3.	zabezpečiť v spolupráci s ministrom vnútra vykonávanie dohovoru po nadobudnutí jeho platnosti pre Slovenskú  republiku 
  
E.	  odporúča
generálnemu prokurátorovi

E.1   zabezpečiť vykonávanie dohovoru po nadobudnutí jeho platnosti pre          Slovenskú republiku
 Vykonajú:		
          predseda vlády
          podpredseda vlády a minister spravodlivosti
          minister vnútra 

Na vedomie:	

          prezident Slovenskej republiky
          predseda Národnej rady Slovenskej republiky
          generálny prokurátor Slovenskej republiky